Firma Ilegal
Firma Ilegal je treći studijski album grupe Dubioza kolektiv iz 2008. godine u izdanju diskografske kuće Ekipa. Firma Ilegal je prvi album benda na bosanskom jeziku, do tada su pjevali isključivo na engleskom. Sa ovog albuma snimljeni su spotovi za pjesme "Šuti i trpi", "Dosta" i "Svi u štrajk". Pjesme s albuma uglavnom govore o trenutnoj političkoj i društvenoj situaciji u Bosni i Hercegovini, a koja je zajednička i za sva društva u tranziciji. Kasnije iste godine, album se pojavljuje i na tržištima u regionu preko izdavačkih kuća Menart za Sloveniju i Hrvatsku te PGP RTS za Srbiju.